标题：郑际旦
个人简介
郑际旦，字澄宇，号仰樵，湖南宁远板利元村人。国立武昌师大中文系毕业。曾任长沙明德、岳云、育群等私立学校以及湖南省立一中、一师等校国文教员。先生知识渊博，教学得法，成为湖南长沙当时著名教师。抗日战起，避寇南归，与名家徐桢立、席鲁思修撰《宁远县志》，其中山水一章由先生执笔，颇具文采，读者重之。先生文学桐城诗宗李杜，平日所写诗文，均已散佚，惟余《铁树庐诗钞》。
附诗几首：
谭延闿赠际旦先生
际旦先生：  
居士风流多古谈，
小诗态度尽新奇。
一时谟议略施行，谁道君王薄贾生。
爵位渐高言尽废，古来何……
旭初书屋题壁
避地来为十日留，时危无补只乾愁。
行藏耿耿频搔首，今古茫茫一倚楼。
当户云山三面落，举头星斗半天浮。
凭高欲向穹苍问，猎猎寒风响正遒。
送秋尘回长沙
南疆几载阻干戈，一旦还乡快若何。
浩荡乾坤容纵酒，峥嵘日月好行歌。
高谈大晲豪犹昔，顾曲看花兴应多。
莫叹霜髯欺老病，要令天女伴维摩。
地辟天开庆九州，不容郊岛作诗囚。
百年未有如今快，一笑应空万古愁。
纵少立锥安四壁，可无大笔壮千秋。
会看元结中兴颂，刻画高崖最上头。
四十生日四首
樗散真同老郑虔，才名四十愧先贤。
艰难拾橡随狙后，冷淡干时耻烛前。
莫道耕耘犹有舌，只今宴坐已无毡。
谋生未用嗟心拙，欲趁明春种蔗田。
五日花猪肉一尝，癯仙倘与二苏行。
幸无贪妇甘担粪，差儿肥少苦食糠。
鬓底光阴春尚在，肠中芒角醉犹张。
残编未尽咸阳火，珍重他年宛委藏。
孤杯饮水自知明，冷暖何劳月旦评。
元亮本无适俗韵，次公误被醒狂名。
读书渐觉虫鱼细，落笔终输咳唾生。
弱步岂堪后尘逐，不妨寂寞守硁硁。
落落东西南北人，支离胜有病中身。
十年井灶劳新妇，八口衣粮累老亲。
子美弟兄怜各瘦，玉川奴婢耐同贫。
何时饱饭常无事，快作承平鼓腹民。
和王守谦泠南即景
左邻让水右廉泉，隔岸青山耸户前。 
雨后纷红花浪漫，晴初一碧草芊眠。 
柳塘燕受斜风急，菱沼鹅翻晚照妍。 
共惜春光容易老，百钱买醉酒炉边。 
送余习归长沙
避地岩城七见春，今朝动喜净兵尘。 
一无可恨看归里，九有得安岂计身。 
卜肆休同论往日，酒坊且与趁佳辰。 
但愿骨肉皆无恙，莫漫相叹白发新。 
甘载交情已不疏，近来投分更如初。 
两家有子如兄弟，二父忘形似鱼水。 
归隐万人如海地，愁迟千里到山书。 
明年会棹扁舟至，应许梁鸿庑下居。 
四十生日四首 
樗散真同老郑虔，才名四十愧先贤。 
艰难拾橡随狙后，冷淡干时耻烛前。 
莫道耕耘犹有舌，只今宴坐已无毡。 
谋生未用嗟心拙，欲趁明春种蔗田。 
五日花猪肉一尝，癯仙倘与二苏行。 
幸无贪妇甘担粪，差儿肥少苦食糠。 
鬓底光阴春尚在，肠中芒角醉犹张。 
残编未尽咸阳火，珍重他年宛委藏。 
孤杯饮水自知明，冷暖何劳月旦评。 
元亮本无适俗韵，次公误被醒狂名。 
读书渐觉虫鱼细，落笔终输咳唾生。 
弱步岂堪后尘逐，不妨寂寞守硁硁。 
落落东西南北人，支离胜有病中身。 
十年井灶劳新妇，八口衣粮累老亲。 
子美弟兄怜各瘦，玉川奴婢耐同贫。 
何时饱饭常无事，快作承平鼓腹民。 
其一 
少小无宦情，非为折腰耻。 
只顾百不能，直堪钻故纸。 
万事贵天生，一成不可毁。 
穷相思达官，触处著荆杞。 
他日写铭旌，处士斯足矣。 
何必更有求，逐物而丧已。 
有客相我面，谓我财星透。 
又指山隼隆，贵当敌其富。 
大笑几绝缨，半生一学究。 
终岁嚼苜蓿，何曾沾铜臭。 
谢君相谀情，徐徐且观后。 
天或雨钱粟，君言庶不谬。 
孤山林处士，短拙不讳承。 
著棋与担粪，自言两不能。 
著棋举手耳，担粪亦何憎。 
斯且不能为，力宁天下胜。 
人贵程其器，嘴爪敢妄矜。 
窃笑如处士，枯槁固其应。 
家贫禅远役，世乱畏出门。 
所求一在饱，甘心虱处裈。 
四十已无闻，此后安足论。 
默默成痴坐，纷纷听众喧。 
所恨不能饮，耳目尚具存。 
焉得千日醉，湛然净六根。 
平生黎笕肠，不堪豚羚蹴。 
浓香一入口，往往祸其腹。 
连朝与宾筵，登盘备水陆。 
强酬主人劝，遂枉藏神哭。 
即此一事观，宜贱不宜福。 
书以告吾友，招局请具蔌。 
乱余谈治道，所尚在无为。 
法令戒滋章，老训固不疑。 
如何申韩辈，牧便任鞭笞。 
但知擅威福，无暇顾民痍。 
坐令四海沸，厥罪岂得辞。 
仰天空有泪，哀哀此孑遗。 
圣人如不死，大盗则不止。 
大盗倘有道，圣人只一嘴。 
圣人遍国中，其言庞盈耳。 
不听既不能，听之则为赭。 
力行无一分，空言吁可已。 
安得缄其口，吾耳不受滓。 
人生所以贵，岂在笏与袍。 
固多望尘拜，亦有凿坯逃。 
光武美高蹈，非慕许与巢。 
欲以愧奔兢，庶挽风俗浇。 
奈何至后世，此意竟全消。 
君看岩穴士，轻弃如鸿毛。 
严足加刘腹，臣惊帝大笑。 
爱帝故人情，不以贵贱校。 
俗士一受官，即改平生貌。 
昨犹相尔汝，今乃隔寒燏。 
甚或凌父师，居然不尽孝。 
官薄既如斯，民厚何有导。 
君臣方有道，野老复何知。 
固当击壤歌，鼓腹以游嬉。 
少陵多涕泪，毋乃非其宜。 
举觞忘青天，白云浩浩驰。 
酬尔一杯酒，保我百年期。 
丈夫意有在，胡为不自怡。 
下尽丹崖万级梯，山门回首白云迷。 
桥头细数鸦归树，亭外偷看鹭浴溪。 
野老多情供腊茗，田家款客足霜齑。 
愁中不谓闲如许，一枕浑忘夜月凄。 
过挂灯庵
放筇尽兴取崎岖，近寺苍然树色殊。 
古殿碑残和藓读，禅房壁破看云糊。 
草深径没人踪灭，林回山寒日影癯。 
料得鼓瞽声不到，高眠欲共尔毘庐。 
王君邀县同学同僚游雾云山由小桃源至清风庵
干戈阻绝此淹留，结伴登临且散愁。 
入眼江山供涕泪，惊心鼓角到林丘。 
蒲团禅板无由问，流水闲云谁与俦。 
便拟幽栖如野鹤，一庵送老就公谋。 
赠王君守谦
乱山深处小桃源，物外幽栖许叩门。 
剪纸暖汤哀断梗，拨弦吹竹侑清尊。 
陪君打坐旃檀阁，奉我安居薜荔轩。 
火冷灯残相语罢，更邀醉墨写颓垣。 
知君用意殊流俗，不遣尘沙久涴颜。 
鹏击三千曾运海，鹤闲五十已还山。 
一毡苦逐干戈里，二顷安依谷岫间。 
抱瓮欲分菘韭地，艰难终恐此缘樫。 
与戈风兆南夜话慨然有作
前贤面未疏，一一卷中亲。 
穷相人皆弃，吾亦近懒人。 
默然念千载，岂在一时伸。 
此意或嗤妄，君当不见嚬。 
泠道县自汉，到今千余载。 
莽莽但荆榛，谁欤为生采。 
郁积久必发，山川或有待。 
幸毋妄菲薄，安知不自隗。 
吾家高密公，客耕东莱下。 
覃思以终业，甘心老田野。 
当时若就徵，不过一五马。 
礼堂书不传，后世谁知者。 
学者羞贫贱，斯真是下流。 
卓哉王霸妻，见乃不人由。 
孟子说大人，藐之不挂眸。 
奈何见富贵，摇摇心便浮。 
文章本末枝，区区不足尊。 
然亦有甘苦，未可轻易言。 
小儿强解事，纷纷议论喧。 
可怜坎井蛙，未睹宗庙门。 
山不见泰华，水不见江河。 
苟守咫尺间，何异雀处罗。 
古人贵出游，岂尽在鸣珂。 
史公百卅篇，得之闻见多。 
百年终有尽，青天无已时。 
藐予七尺躯，持此将何为。 
天地贵有我，夫岂无所期。 
光阴不爱惜，真是屠沽儿。 
曲士难语道，闻道大笑之。 
老氏贵无言，意顾不在斯。 
两君不妄我，聊与发其私。 
今宵一席话，未可使人知。 
次韵酬王宣珊大令见赠
性原淡泊爱林泉，非敢佯狂贵介前。 
高士岂能当孺子，画师或可拟龙眠。 
懒来城市游稀到，老去诗文态厌妍。 
策杖不妨频过我，一尊相属柳桥边。 
潇湘秋忆——郑国栋忆际旦先生
秋夜难眠动故思，风流儒雅忆名师。 
瑰词已著疑山志，文采曾呤铁树庐。 
愧对娇妻终古恨，妄谈实时毕生痴。 
冤魂欲吊悲无处，只有江边霜月知。 
潇湘秋忆--忆际旦先生
闻道歌音动故思，三十执教在一师。 
桐城学派新奇韵，铁树庐集雅谈诗。 
恐惧戎行征马跳，鲜通哲理智翁痴。 
绝婚孝母成遗憾，无限凄凉我自知。